শাহ্ আলিমুজ্জামান

শাহ্ আলিমুজ্জামান বেলাল একজন বাংলাদেশী প্রকৌশলী ও শিক্ষাবিদ। তিনি ২০২৩ থেকে ২০২৪ সাল পর্যন্ত বাংলাদেশ টেক্সটাইল বিশ্ববিদ্যালয়ের চতুর্থ উপাচার্য হিসেবে দায়িত্ব পালন করেন। শাহ্ আলিমুজ্জামান যশোর বোর্ড থেকে ১৯৮৩ সালে বিজ্ঞান বিভাগে মাধ্যমিক এবং ১৯৮৫ সালে একই বিভাগে উচ্চমাধ্যমিক শিক্ষা সম্পন্ন করেন। এরপর তিনি কলেজ অব টেক্সটাইল ইঞ্জিনিয়ারিং অ্যান্ড টেকনোলজি (বর্তমানে বুটেক্স)-এ ফেব্রিক ইঞ্জিনিয়ারিং বিভাগে ভর্তি হন এবং ১৯৯২ সালে প্রথম শ্রেণিতে দ্বিতীয় স্থান অধিকার করে স্নাতক ডিগ্রি অর্জন করেন। সে বছরই তিনি উক্ত বিভাগে প্রভাষক হিসেবে যোগ দেন। পরবর্তীতে তিনি উচ্চশিক্ষার জন্য বেলজিয়ামে যান এবং ১৯৯৬ সালে জেন্ট বিশ্ববিদ্যালয় থেকে স্নাতকোত্তর ডিগ্রি লাভ করেন। এরপর ২০০৩ সালে তিনি ইংল্যান্ডের ইউনিভার্সিটি অব ম্যানচেস্টার ইনস্টিটিউট অব সায়েন্স অ্যান্ড টেকনোলজি [en] থেকে টেক্সটাইল বিজ্ঞান ও প্রযুক্তির ওপর এমফিল সম্পন্ন করেন। ২০১৪ সালে তিনি ম্যানচেস্টার বিশ্ববিদ্যালয় থেকে পিএইচডি ডিগ্রি অর্জন করেন। ১৯৯৩ সালের ২৫ জুলাই বুটেক্সের ফেব্রিক ইঞ্জিনিয়ারিং বিভাগের প্রভাষক হিসেবে শিক্ষকতায় প্রবেশ করেন শাহ্ আলিমুজ্জামান। এরপর ২০০১ সালে সহকারি অধ্যাপক এবং ২০০৯ সালে সহযোগী অধ্যাপক পদে পদোন্নতি পান তিনি। ২০১০ সালে প্রতিষ্ঠানটি বিশ্ববিদ্যালয়ে রূপান্তরিত হলে তিনি এর প্রক্টরের দায়িত্ব পান। এরপর ২০১৫ সালের ২৩ মে অধ্যাপক পদে উন্নীত হন তিনি। এছাড়াও তিনি প্রতিষ্ঠানটির ফেব্রিক ইঞ্জিনিয়ারিং বিভাগের প্রধান এবং টেক্সটাইল ইঞ্জিনিয়ারিং অনুষদের ডিন হিসেবে দায়িত্ব পালন করেন। মসলিন কাপড়ের পুনরুদ্ধারে গঠিত ৭ সদস্য বিশিষ্ট বিশেষজ্ঞ কমিটির একজন সদস্য হিসেবে তিনি 'মসলিনের পুনর্জন্মে' গুরুত্বপূর্ণ অবদান রাখেন। ২০২০ সালের ৩০ ডিসেম্বর তিনি বুটেক্সের রেজিস্ট্রার (অতিরিক্ত দায়িত্ব) নিযুক্ত হন। ২০২৩ সালের ১৭ ফেব্রুয়ারি উপাচার্য আবুল কাশেমের মেয়াদ পূর্ণ হলে জ্যেষ্ঠতম ডিন হিসেবে উপাচার্যের রুটিন দায়িত্ব পান তিনি। সে বছরের ৩০ এপ্রিল তাকে চার বছরের জন্য উপাচার্য হিসেবে নিযুক্ত করে প্রজ্ঞাপন জারি করা হয়। ২০২৪ সালের ছাত্র-জনতার অভ্যুত্থানে তৎকালীন সরকার পতনের প্রায় দুই মাস পর, ৩ অক্টোবর তিনি উপাচার্য পদ থেকে ইস্তফা দেন। ২০২৩ সালের জানুয়ারিতে দৈনিক ভোরের পাতা পত্রিকায় প্রকাশিত এক প্রতিবেদনে শাহ্ আলিমুজ্জামান রচিত আন্ডারস্ট্যান্ডিং টেক্সটাইলস ফর আ মার্চেন্ডাইজার বইয়ে প্লেজারিজমের অভিযোগ আনা হয়। ২০২১ সালে বাংলাদেশের সোনালী ঐতিহ্য মসলিন সুতা তৈরির প্রযুক্তি ও মসলিন কাপড় পুনরুদ্ধার (প্রথম পর্যায়) প্রকল্প সাধারণ (প্রাতিষ্ঠানিক) বিভাগে জনপ্রশাসন পদক লাভ করে। শাহ আলিমুজ্জামান এ প্রকল্পের একজন সদস্য ছিলেন। "বুটেক্সের ভিসি হলেন প্রফেসর ড. শাহ্ আলিমুজ্জামান"। ইনকিলাব। ৩০ এপ্রিল ২০২৩। সংগ্রহের তারিখ ৩০ এপ্রিল ২০২৩।  "বুটেক্সের নতুন উপাচার্য অধ্যাপক আলিমুজ্জামান"। সমকাল। ৩০ এপ্রিল ২০২৩। সংগ্রহের তারিখ ৩০ এপ্রিল ২০২৩।  "বুটেক্সের নতুন রেজিস্ট্রার ড. শাহ্ আলিমুজ্জামান"। প্রতিদিনের সংবাদ। ৫ জানুয়ারি ২০২১। সংগ্রহের তারিখ ৩০ এপ্রিল ২০২৩।  "বুটেক্সের নতুন রেজিস্ট্রার ড. শাহ্ আলিমুজ্জামান"। বণিক বার্তা। ২ জানুয়ারি ২০২১। সংগ্রহের তারিখ ৩০ এপ্রিল ২০২৩।  "টেক্সটাইল বিশ্ববিদ্যালয়ের নতুন উপাচার্য আলিমুজ্জামান"। জাগোনিউজ২৪.কম। ৩০ এপ্রিল ২০২৩। সংগ্রহের তারিখ ৩০ এপ্রিল ২০২৩।  "বুটেক্সের নতুন ভিসি অধ্যাপক ড. শাহ আলিমুজ্জামান"। বাংলা ট্রিবিউন। ৩০ এপ্রিল ২০২৩। সংগ্রহের তারিখ ৩০ এপ্রিল ২০২৩। [স্থায়ীভাবে অকার্যকর সংযোগ] আবুল কালাম মুহম্মদ আজাদ (৩১ ডিসেম্বর ২০২০)। "ঢাকাই মসলিনের পুনর্জন্ম"। প্রথম আলো। সংগ্রহের তারিখ ৩০ এপ্রিল ২০২৩।  "ঢাকাই মসলিনের পুনর্জন্ম ও অধ্যাপক ড. বেলাল"। যায়যায়দিন। ৪ ফেব্রুয়ারি ২০২৩। সংগ্রহের তারিখ ৩০ এপ্রিল ২০২৩।  "বাংলাদেশ টেক্সটাইল বিশ্ববিদ্যালয়-এর ভাইস চ্যান্সেলল পদে নিয়োগ প্রদান" (পিডিএফ)। মাধ্যমিক ও উচ্চ শিক্ষা বিভাগ। ৩০ এপ্রিল ২০২৩। সংগ্রহের তারিখ ৩০ এপ্রিল ২০২৩।  মাহবুব আলম রিয়াজ (৩ অক্টোবর ২০২৪)। "পদত্যাগ করলেন বুটেক্সের উপাচার্য"। চ্যানেল টুয়েন্টিফোর। সংগ্রহের তারিখ ৩ অক্টোবর ২০২৪।  উৎপল দাস (২১ জানুয়ারি ২০২৩)। "বুটেক্স ভিসি হতে মরিয়া বিতর্কিত ড. আলিমুজ্জামান বেলাল!"। দৈনিক ভোরের পাতা। সংগ্রহের তারিখ ৩০ এপ্রিল ২০২৩।  "জনপ্রশাসন পদক-২০২১ পেলেন বুটেক্স রেজিস্টার "শাহ আলীমুজ্জামান বেলাল""। বিডি সমাচার। ১৩ সেপ্টেম্বর ২০২১। ৩০ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০২৩।  "জাতীয় পর্যায়ে জনপ্রশাসন পদক ২০২১ প্রাপ্তদের তালিকা" (পিডিএফ)। জনপ্রশাসন মন্ত্রণালয়। ২৮ জুলাই ২০২১। সংগ্রহের তারিখ ৩০ এপ্রিল ২০২৩।